title: Paskal Tabuteau
text: Ganet eo Paskal Tabuteau, pe Pascal Tabuteau, e 1962 e Montmorillon (Poatev). Aet eo da is-ofiser e-barzh aerlu Bro-C'hall e 1981 goude bout bet o labourat tammoùigoù evel addreser kirri-tan. Kroget en deus da zeskiñ brezhoneg er bloavezhioù 1980 gant an hentenn Assimil ha gant sikour Skol an Emsav. Tapet en deus un Deug, un aotreegezh hag ur vestroniezh brezhoneg e 1995 e skol-veur Roazhon 2. Kapesianet eo bet e 1999 e brezhoneg hag e saozneg goude bout bet o labourat e Gwiana c'hall (Amerika ar Su). Adalek 2000 eo bet o kelenn e Ploue, Lannarstêr, Henbont, Pleuwigner ha Plunered, er Mor-Bihan. Den kar-e-vro, graet en deus e seizh gwellañ e korn-bro Ploue evit delc'hen ar brezhoneg en e blomm e-mesk ar re yaouank.
  
  Bremañ eo enseller evit ar brezhoneg e su Penn-ar-Bed hag er Mor-Bihan.
  
  Skridoù
  Skrivet en deus barzhonegoù, danevelloù, studiadennoù ha pennadoù kazetennerezh e-barzh Al Liamm, Brud Nevez, Klask, Bremañ. Lakaet en deus e brezhoneg istor ha beajoù Sant Brendan (Emgleo Breiz - 2005). Lakaet en deus ivez e brezhoneg enklotennet skrid " La Chanson d'Aiquin" a zo chomet diembann betek-henn.
  
  Oberennoù
  Lae Izold, Embannadurioù Al Liamm, 2012.
   Beaj Sant Brendan, embannadurioù Emglev Breizh, 2005
   An Ilias, embannadurioù Al Liamm, 20/10/2016
  
  Liammoù diavaez
   Pascal. Le militaire devenu inspecteur de l'Education - Le Télégramme, 29/06/2016 
  
  Ganedigezhioù 1962
  Skrivagnerien vrezhonek ar XXIañ kantved
  Kelennerien vrezhonek